Easy on me

Easy on me (), բրիտանացի երգչուհի Ադելի երգը։ Թողարկվել է 2021 թվականի հոկտեմբերի 15-ին «Columbia» լեյբլում ՝ որպես երգչուհու չորրորդ ստուդիական ալբոմ «30»-ի լիդ-սինգլ։ Երգը համահեղինակել են Ադելը և պրոդյուսեր Գրեգ Կերստինը։ Արտահայտելով նոստալգիայի, ափսոսանքի և ներման թեմաները, երգի տեքստում արտացոլվում է երգչուհու խնդրանքն՝ ուղղված իր որդուն։ Նա խնդրում է վերջինիցս օգնել նրան վերակազմավորել իր կյանքը ամուսնալուծությունից հետո։ Երաժշտական քննադատները դրական գնահատական են տվել «Easy On Me» երգին ՝ բարձր գնահատելով խորաթափանց տեքստն ու զգացմունքային վոկալը։ Սինգլը դարձել է երգչուհու առաջին սոլո թողարկումը ավելի քան հինգ տարվա ընթացքում։

Երգը ստացել է շատ դրական արձագանքներ երաժշտական քննադատների կողմից։ Նրանք բարձր են գնահատում նուրբ քնարերգությունն ու զգացմունքային վոկալը, չնայած ոմանք կարծում են, որ երգը իր տեսակով զիճում է նակինում թողարկած իր երգերին ։ Երաժշտական տեսահոլովակը, որը նկարահանվել է կանադացի ռեժիսոր Քսավյե Դոլանի կողմից և նկարահանվել է Սաթոնում (Քվեբեկ), թողարկվել է 2021 թվականի հոկտեմբերի 15-ին՝ շարունակելով 2015 թվականի «Hello» երգի երաժշտական տեսահոլովակում նկարահանված բեմադրությունը, որտեղ նա մտնում է կահավորված տուն։ «Easy On Me» երգի տեսանյութում Ադելը լքում է տունը և հեռանում բեռնատար մեքենայով, իսկ պատուհաններից ընկնում են նոտայաթղթեր։ Երգը «Spotify»-ում և «Amazon Music»-ում մեկ օրում ռեկորդներ է սահմանել՝  երգի ունկնդրումների քանակով։ Այն գլխավորել է չարտերը Ավստրալիայում, Բելգիայում, Գերմանիայում, Իսլանդիայում, Իռլանդիայում, Իսրայելում, Իտալիայում, Լիտվայում, Նիդեռլանդներում, Նոր Զելանդիայում, Նորվեգիայում, Շվեդիայում, Շվեյցարիայում, Մեծ Բրիտանիայում և ԱՄՆ-ում։

Պատմություն 
Սկսած 2021 թվականի հոկտեմբերի 1-ից «30» մակագրությամբ բազմաթիվ պաստառներ հայտնվել են աշխարհի տարբեր քաղաքներում գտնվող նշանակալի տեսարժան վայրերում և տեղանքներում, այդ թվում Լուվրի, Կոլիզեումի և Էմփայր Սթեյթ Բիլդինգի պատերի վրա։  Լոգոյի մասերը հիմնականում կապված էին Ադելի առաջիկայում դուրս եկող ստուդիական ալբոմի անվան հետ։  Հոկտեմբերի 4-ին երգչուհու հաշիվները սոցցանցերում թարմացվեցին մի քանի ամսվա ընթացքում առաջին անգամ։  Հաջորդ օրը Ադելը տեղադրել է երգի և տեսահոլովակի թրեյլերները իր սոցիալական ցանցերում.Հոկտեմբերի 4-ին երգչուհու հաշիվները սոցցանցերում թարմացվել են մի քանի ամսվա ընթացքում առաջին անգամ։

Սև ու սպիտակ թիզերը ցույց է տալիս, թե ինչպես է Ադելը սկավառակը տեղադրում մեքենայի մագնիատաֆոնի մեջ և երգի ձայնը բարձրացնում։  Հետո նա շարժվում է իր մեքենայով, իսկ պատուհաններից դուրս են թռնում նոտայաթղթեր։ Billboard-ի հեղինակ Գիլ Կաուֆմանը համարել է, որ այդ վիզուալ էֆեկտներով Ադելի հոգեվիճակն էր արտահայտվում։  Թիզերը լայնորեն համեմատել են «Hello» երգի տեսահոլովակի հետ։ Գործիքային երաժշտությունը նկարագրվում էր որպես «դաշնամուրային բալլադ»։  Vogue ամսագրին տված հարցազրույցի ժամանակ պարզվել է, որ երգի վրա աշխատել է իր վաղեմի ընկեր, երգերի համահեղինակ Գրեգ Քերստինը։  «Capital FM» կազմակերպությունը երգի անվանումը մեկնաբանել է որպես «ծաղկող հարաբերությունների սկիզբ». Հոկտեմբերի 9-ին երգչուհին «Instagram»-ում ուղիղ եթերով կիսվել է երգի 40 վայրկյանանոց թիզերով ։

Կոմպոզիցիա 
«Easy On Me»-ը պարզեցված դաշնամուրային բալլադ է, համադրված բասային հարվածային գործիքների հետ։  Երգը գրված է ֆա մաժորի տոնայնությամբ։  Ինչ վերաբերում է երգի բառերին, Ադելը կատարման մեջ դիմում է իր իննամյա որդուն ՝ բացատրելով նրան իր ամուսնալուծությունը տղայի հորից և աղերսելով նրան «խստորեն իրեն չդատել»։

Արձագանքներ 
«Easy On Me» երգը թողարկումից հետո ստացել է դրական արձագանքներ երաժշտական քննադատների կողմից։ The Daily Telegraph-ից Նիլ Մաքքորմիկը երգը անվանել է «վերադարձ հզոր երգով» ի դեմս Ադելի հզոր բալլադային «Hello» երգին։ «Ադելն ունի մի ձայն, որը խորը թափանցում է հոգու մեջ։ Աստված իմ, նա իր ողջ սրտով է երգում այս երգը»։ The Daily Telegraph-ի Ջոհան Էմբլին գովել է «Easy On Me»-ին նուրբ վոկալի և ռիթմիկ մեղեդիների համար։ Նա ասել է, որ այս երգը վկայությունն է այն բանի, որ Ադելը դիմադրում է փոփ երաժշտության միտումներին և հավատարիմ է մնում իր ոճին։ Այնուամենայնիվ, Էմբլին զգում էր, որ երգը այնքան էլ չի համապատասխանում իր վշտալից երգին՝ Someone like You (2011) կամ Hello (2015) երգին՝ իր զգացմունքայնությամբ։ Բայց դա քիչ թե շատ նույնքան հզոր է։

NME ամսագրի թղթակից Նիկ Լևինը հայտարարել է, որ «Ադելը երբեք այսքան լավ չի հնչել», ինչպես «Easy On Me»-ում։ Նա վերադարձել է ՝իր հետ բերելով դասական բալլադների շունչը։  The Independent-ում երաժշտական քննադատ Ալեքսանդրա Փոլարդը կարծիք է հայտնել, որ «Easy On Me»-ում Ադելը դիմում է իր իննամյա որդուն՝ փորձելով բացատրել նրան, թե ինչու է նա որոշել քանդել այն կյանքը, որին տղան ականատես էր եղել։ Լոլարդը հիանում էր «ճղճղան» ձայնով, զգացմունքային քնարերգությամբ, նրբաճաշակ հնչողությամբ և դաշնամուրային ստեղծագործությամբ, որը հիշեցնում էր Թեյլոր Սվիֆթ-ի Bon Iver-ի Exile երգը (2020)։ Այնուամենայնիվ, նա կարծում էր, որ «Hello» երգի կրկներգը ավելի լավ է հիշվում, քան «Easy On Me» երգի կրկներգը։ The Guardian օրաթերթի երաժշտական լրագրող Ալեքսիս Պետրիդիսը առանձնացրել է երգին բնորոշ «Ադելյան» հնչեղությունը («Adele-esque»), որը բաղկացած է հոգեհարազատ վոկալից և սրտագրավ տեքստերից, և հավելել, որ չնայած «Easy On Me» երգն այնքան էլ բուռն հետաքրքրություն չի առաջացնում, որքան «Someone Like You»-ն, այնուամենայնիվ, ավելի լավն է, քան 25 (2015) ձայնսկավառիի հեշտությամբ մոռացվող որոշ երգեր ։
 
«i» թերթից Ֆիոնա Սթերջեսը անվանել է երգը անվանել է «սրտազգաց օրհներգ», որը վեր է հանում Ադելի «հրաշալի գործիքը»՝ նրա ձայնը։  Քննադատ Pitchfork Kat Zhang-ը (Cat Zhang) գրել է ,որ «Easy On Me» երգը հավատարիմ է դասական բանաձևին, «լավ է դա թե վատ»։ Չանգը գովել է Ադելին վոկալային տվյալների համար և անվանել երգը «հուզիչ բալլադ», չնայած այն «իրականում նոր հնարավորություններ չի բացում Ադելի սկավառակագրության մեջ»։  Երգն անվանելով հիանալի, որը ոչ այնքան տպավորիչ է, որքան երգչուհու նախորդ լիդ-սինգլները, The Times-ից Ուիլ Հոջքինսոնն ասել է, որ «Easy on Me» երգը «նրբագեղ ու գեղեցիկ» է, բայց զգացել է «ամերիկյան պրոֆեսիոնալիզմի փայլը, որը զսպում է զգացմունքները՝ հասնելու իր նպատակին, ինչպես նրանք անում էին «Someone Like You» երգի դեպքում»։

Տեսահոլովակ 
«Easy on Me» երգի երաժշտական տեսահոլովակը նկարահանվել է 2021 թվականի սեպտեմբերի 15-16-ը Քվեբեկում կանադացի ռեժիսոր և Սեզարի դափնեկիր, Կաննի կինոփառատոնի Գրան պրիի և այլ մրցանակների դափնեկիր Քսավյե Դոլանի կողմից, որն ավելի վաղ՝ 2015 թվականին նկարահանել էր «Hello» երգի տեսահոլովակը։ Նկարահանումներն անցկացվել են Քվեբեկի հարավ-արևմուտքում գտնվող քաղաք Սաթոնի Chemin Jordan-ում և Domaine Dumont Chapelle Ste-Agnèsվայրերում, այդ թվում և այն նույն տանը, որն օգտագործվել է «Hello» երգի տեսահոլովակի նկարահանումների համար։ Երաժշտական տեսահոլովակը բացվում է սև և սպիտակ գույներով և կես ճանապարհին դառնում է գունավոր, քանի որ երգի ռիթմն ավելի նկատելի է դառնում ։ Ադելը լքում է տունը և հեռանում է բեռնատարով՝ իր հետ տանելով իր տան կահույքը, մինչդեռ բազմաթիվ նոտայաթղթեր դուրս են թռչում մեքենայի հետևի պատուհաններից և այս ու այն կողմ են նետվում ամբողջ ճանապարհի երկայնքով։ «Vogue» ամսագրի մեկնաբանն ուշադրություն է դարձրել նոր տեսահոլովակում երգչուհու զգեստի աշնանային երանգներին. Ամեն ինչ կարմիր-բորդո երանգով է, որը հիշեցնում է աշնանային սաղարթի երանգները։

Առևտրային հաջողություն 
ԱՄՆ-ում «Easy on Me»-ն գերազանցել է ամերիկյան ռադիոյի պատմության մեջ ամենահանրաճանաչ երգի ռեկորդը և դարձել առաջին երգը, որը մեկ շաբաթվա ընթացքում հավաքել է ամենաշատ լսումները հինգ տարբեր ձևաչափերում (pop, adult contemporary, adult pop, adult album alternative, R&B)։ ԱՄՆ-ում «Easy On Me»-ն Billboard Hot 100 հիթ-շքերթում (2021 թվականի հոկտեմբերի 23-ի հիթ-շքերթում) ներկայացված էր 68 համարի ներքո և ընդամենը հինգ ժամ է հասանելի եղել այդ հիթ-շքերթը հաշվարկելու համար։ Սակայն այդ ընթացքում երգը հավաքել է 3,1 մլն լսում ռադիոյով, իսկ վաճառված թվային պատճենների թիվը 14 800 էր։

Մեծ Բրիտանիայում «Easy on Me» երգը մեկ շաբաթվա ընթացքում սինգլների պաշտոնական չարթում զբաղեցրել է առաջին հորիզոնականը. հիթ-շքերթն ավարտվել է 2021 թվականի հոկտեմբերի 28-ին՝ և երգը թողարկման առաջին շաբաթվա ընթացքում ստացավ 217 300 միավոր։ Երգը մեկ շաբաթում վաճառքի թվով ամենաբարձր արդյունքն է գրանցել, վերջին անգամ նման արդյունք գրանցվել էր Էդ Շիրանի «Shape of You»  (2017) երգի թողարկման ժամանակ։ Մեծ Բրիտանիայում «Easy on Me» երգը առաջին շաբաթվա ընթացքում 24 մլն սթրիմ է հավաքել՝ գերազանցելով համապատասխան ռեկորդը, որը նախկինում սահմանել էր Արիանա Գրանդեն «7 Rings» (2019) սինգլով։ Գերմանիայում «Easy on Me»-ն միանգամից զբաղեցրել է առաջին տեղը Offizielle Deutschen Singles Charts-ում ՝ դառնալով երգչուհու հիթ-շքերթի չորրորդ առաջատարը։ Երգը Իռլանդիայում նույնպես առաջատարն էր։

Չարթեր

Շաբաթական չարթեր

Սերտիֆիկատ

Թողարկման պատմություն

Ծանոթագրություններ 

Ադելի երգեր
2021 սինգլներ
UK Singles Chart գլխավորած սինգլներ
Irish Singles Chart գլխավորած սինգլներ
Billboard Hot 100 գլխավորած սինգլներ
Սինգլներ այբբենական կարգով